عباس حلمى التانى

عباس حلمى التانى ، الخديوى ( اسكندريه، 14 يوليه 1874 - جنيف ، سويسرا ، 19 ديسمبر 1944 ). سابع حكام مصر من عيلة محمد على. ابن توفيق باشا ابن الخديوى اسماعيل ابن ابراهيم باشا ابن محمد على باشا. نصب خديوى على مصر فى 8 يناير 1892 قبل يوم من وفاة ابوه المريض من ستة ايام، وحكم لحد عزله الإنجليز فى 10 سبتمبر 1914. فى عهده حصلت حادثة دنشواى و كان اخر حكام مصر اللى لقبوا بلقب خديوى.

يوم تقرر تنصيبه كان فى النمسا فاستدعوه لمصر فرجع للاسكندريه بسرعة ومن هناك بالاطر مباشرة الى القاهره. ولأنه لم سن الرشد (18 سنه) بالسنين الميلادية حصلت أزمة واتفق رجال الدين مع السياسيين على تطبيق التقويم الهجرى و أعلنوا أنه كمل 18 سنة هجرية يوم 14 يوليه 1892.

بدأ عباس حلمى التانى حكمه كحاكم وطنى يناهض وجود مصر تحت الاحتلال البريطانى وقرر أن لا يتبع سياسة ابيه فى تعامله مع الإنجليز، و بعد سنة من توليه أقال وزارة مصطفى فهمى باشا الموالية للإنجليز فحصلت أزمه بينه وبينهم وتحدى اللورد كرومر المندوب السامى البريطانى بمصر فزادت شعبيته و أحبه الناس.

فى 7 يناير 1908 أصدر قرار عفو عن 9 اشخاص كان محكوم عليهم بالأشغال الشاقة المؤبدة فى قضية دنشواى اللى حصلت فى عهده واغتيل بطرس باشا غالى اللى ترأس محكمة دنشواى بصفته الوظيفية كوزير للحقانية بسببها، و أيد الخديوى مد امتياز شركة قناة السويس اربعين سنة إضافية من 1968 لـ2008. وعلا نجم الزعيم مصطفى كامل والشيخ سلامه حجازى لكن عباس حلمى كان يكره الإمام محمد عبده و كان يسميه "عدو الله وعدو النبي" ولم يحزن لوفاته ووبخ شفيق باشا لأنه مشى فى جنازته.

حاول عباس حلمى التانى من غير جدوى مقاومة الاحتلال البريطانى اللى خضعت له مصر فى عهد ابيه سنة 1882. استعان فى محاربته للاحتلال البريطانى بالقوى الداخلية فى مصر وخصوصاً الظباط والمثقفين المصريين ومصطفى كامل لكنه انقلب على مصطفى كامل وعلى محمد فريد بعده وبدأ يظهر موالاة للإنجليز واحتفل بعيد ميلاد ملكهم.

خلعه الإنجليز فى 10 سبتمبر 1914 و هو فى استانبول وتعرض هناك لمحاولة اغتيال على ايد شاب مصرى اسمه محمود مظهر لكن نجا فبعثه السلطان محمد رشاد لجنيف فى سويسرا ليتعالج، ولما قامت الحرب العالميه الاولى و هو بره مصر انتهز الانجليز الفرصه وخلعوه من الحكم وطلبوا منه عدم الرجوع لمصر ونصبوا عمه حسين كامل سلطان على مصر وفرضوا الحماية على مصر رسمى فى ديسمبر 1914.

عاش عباس حلمى التانى منفى فى جنيف لمدة تلاتين سنة لحد توفى فى 19 ديسمبر 1944.

كان عباس حلمى التانى اخر خديوى لمصر و السودان، وبعده تغير لقب خديوى مصر للقب سلطان، و أول واحد لقب به كان عمه السلطان حسين كامل ابن الخديوى اسماعيل اللى خلفه.

 أهم أحداث عهده 
 حادثة دنشواى
 زوجاته و أبنائه 
تزوج الخديوى عباس حلمى التانى مرتين:

الأولى من اقبال هانم و اتجوزها فى 19 فبراير 1895 ، و خلفو  6 ولاد  هم:
 الامير محمد عبد المنعم (الوصى على العرش بعد ثورة 23 يوليه).
 الأمير محمد عبد القادر.
 الأميرة أمينة.
 الأميرة عطية الله.
 الأميرة فتحية.
 الأميرة لطيفة شوكت.

أما مراته التانيه فهى جاويدان هانم و اتجوزها فى مارس 1910 وطلقها فى 1913 و ما خلفش  منها.
 خلعه عن الحكم 
تصغير|قرار خلع الخديوى عباس
كل الجهات فى بريطانيا عايزه تعزله ، و فى 19 ديسمبر 1914 صدر قرار بعزله وجاء فيه:
يعلن وزير الخارجية عند جلالة ملك بريطانيا العظمى أنه بالنظر لإقدام سمو عباس حلمى باشا خديوى مصر السابق على الانضمام لأعداء جلالة الملك رأت حكومة جلالته خلعه من منصب الخديو.

بقى المصريين لفترةً طويلةً من 1914 لحد 1931 بيهتفوا فى مظاهراتهم ضد الاستعمار بـ" الله حى عباس جاي" على أساس أنه رمز لسيادة مصر ونهاية الحكم الإنجليزى و أن خلعهمن جانبٍ واحدى من غير موافقه الشعب ،

 مصادر 

150 px|center

       الخديوى محمد توفيق    حكم: 8 يناير 1892 - 10 سبتمبر 1914   حسين كامل 

 شوف كمان 
 اسرة محمد على
 حكام عيلة محمد على باشا

 مصادر 
 ماهر حسن، المصرى اليوم ، مؤسسة المصرى اليوم للصحافة و النشر ، عدد 2015 ، 19 ديسمبر 2009.
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
 حسن الرزاز، عواصم مصر ، دار الشعب، القاهرة 1995

تصنيف:مواليد 1874
تصنيف:وفيات 1944
تصنيف:عيلة محمد على
تصنيف:حكام مصر
تصنيف:تاريخ مصر
تصنيف:مصريين البانيين
تصنيف:واخد لقب سير